/* KOM/2010/0557 v konečnom znení */ OZNÁMENIE KOMISIE EURÓPSKY ROZVOJOVÝ FOND (ERF) Odhad záväzkov, platieb a príspevkov, ktoré majú členské štáty uhradiť za roky 2010 až 2015





[pic] | EURÓPSKA KOMISIA | Brusel, 11.10.2010 KOM(2010) 557 v konečnom znení OZNÁMENIE KOMISIE EURÓPSKY ROZVOJOVÝ FOND (ERF)Odhad záväzkov, platieb a príspevkov, ktoré majú členské štáty uhradiť za roky 2010 až 2015 ÚVOD V súlade s článkom 7 ods. 1 a 5 vnútornej dohody[1] a so zreteľom na prognózy Európskej investičnej banky (EIB) týkajúce sa investičného nástroja predkladá Komisia v tomto dokumente odhady záväzkov, platieb a príspevkov na rozpočtové roky 2010 až 2015. Od nadobudnutia účinnosti 9. Európskeho rozvojového fondu (ERF) v roku 2003 členské štáty uhrádzajú príspevky na nástroje, ktorých správu zabezpečuje EIB (investičný nástroj a bonifikácia úrokov), priamo EIB. V tomto oznámení sa preto jasne rozlišuje medzi finančnými prostriedkami, ktoré v rámci 9. a 10. ERF spravuje EIB, a finančnými prostriedkami, ktoré spravuje Komisia. Podobne ako v minulosti sú v tomto dokumente uvedené hlavne tabuľky s vysvetlivkami, ktoré zabezpečujú ich správnu interpretáciu. V nasledujúcom grafe je naznačený všeobecný vývoj záväzkov a platieb (Komisia[2] a EIB). Jasne poukazuje na vzostupnú štrukturálnu tendenciu platieb od roku 2000. [pic] 1. PROGNÓZY FINANčNÉHO PLNENIA NA ROKY 2010 A 2011 Komisia a EIB aktualizovali svoje prognózy záväzkov a platieb pre jednotlivé krajiny AKT[3] a ZKÚ[4] na rozpočtové roky 2010 a 2011. Výsledok, ako aj výška príspevkov potrebných na financovanie ERF, sú uvedené v prílohách 1 až 3. Sú porovnané s údajmi uvedenými v oznámení z júna 2010.[5] EIB zdôrazňuje, že odhad zostatku na konci rozpočtového roka 2010 vychádza predovšetkým z prognózy splátok istiny a úrokov, ktorých podstatná časť sa má uhradiť v polovici decembra. Tieto splátky však nie je možné predvídať a môžu byť uhradené v predstihu alebo s oneskorením. V súlade s článkom 57 ods. 4 nariadenia o rozpočtových pravidlách, ktoré sa vzťahujú na 10. ERF[6], sa tieto prognózy upravia v oznámení v júni 2011. Splátky príspevkov za roky 2010 a 2011 sú uvedené v prílohe 4. 2. Rozpočtové roky 2010 až 2015 Je potrebné pripomenúť, že chybové rozpätie je pri strednodobých odhadoch veľké. Po nadobudnutí účinnosti 10. ERF má Komisia povinnosť navrhnúť strop pre ročnú výšku príspevkov za rozpočtový rok n+2, t. j. za rok 2012[7]. Pre EIB sa navrhuje suma vo výške 350 mil. EUR a pre Komisiu suma vo výške 4 000 mil. EUR. V nasledujúcej tabuľke sa uvádza výsledok prognóz na obdobie rokov 2010 – 2015. Relatívne vysoký rozdiel medzi platbami a príspevkami v prípade EIB je možné vysvetliť tým, že od roku 2007 sa časť platieb financuje zo splátok úverov. Komisia začne vyzývať k príspevkom do 10. ERF od roku 2011 a EIB začne čerpať z 10. ERF pravdepodobne od roku 2013. Prognóza záväzkov, platieb a príspevkov na roky 2010 – 2015 ( v mil. EUR ) [pic] * Keďže finančný rámec po roku 2013 nebol ešte odsúhlasený, v tomto dokumente sa v prípade Komisie neuvádza výška záväzkov na roky 2014 a 2015. Táto skutočnosť má vplyv aj na výšku platieb a príspevkov, pričom zároveň vysvetľuje znižovanie týchto súm počnúc rokom 2014. ** Počnúc rokom 2013 neobsahujú číselné údaje o EIB dotácie a balík technickej pomoci, ktoré môžu byť v roku 2012 vyčerpané. PRÍLOHA 1 – Prognóza záväzkov na roky 2010, 2011 a 2012 ( v mil. EUR ) [pic] PRÍLOHA 2 – Prognóza platieb na roky 2010, 2011 a 2012 ( v mil. EUR ) [pic] PRÍLOHA 3 – Odhadovaná finančná situácia v rokoch 2010, 2011 a 2012 (v mil. EUR) [pic] Príloha 4 – Splátky príspevkov do ERF za roky 2010 a 2011 (EUR) [pic] [1] Vnútorná dohoda medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s Dohodou o partnerstve AKT – ES a o poskytnutí finančnej pomoci zámorským krajinám a územiam, na ktoré sa vzťahuje časť štyri Zmluvy o ES (Ú. v EÚ L 247, 9.9.2006, s. 32). [2] Sumy záväzkov a platieb pre Komisiu sa uvádzajú v „hrubom vyjadrení“, t. j. pred odpočítaním prostriedkov, ktorých viazanosť bola zrušená, a spätne získaných súm. [3] Africké, karibské a tichomorské štáty. [4] Zámorské krajiny a územia. [5] KOM(2010) 319 v konečnom znení, 15.6.2010. Údaje týkajúce sa investičného nástroja poskytla EIB a sú uvedené v tom istom oznámení. [6] Ú. v. EÚ L 78, 19.3. 2008, s. 1. [7] Článok 7 vnútornej dohody (pozri odseky 1 – 4).